 Kadib ninkii waxaan u raacay waddankiisii oo aad u fogaa , anigoo u adeegaya maalintii habeenkiina Ilaalinaya ...markii aan gaarnay wadankiisii , waxaan tagnay gurigiisa oo u ekaa qabri ,waxaan arkay rag fara badan oo aniga ila mid ah , qof kastana waxa qoorta uga xidhnaa Suun bir ah oo fura wata, marka habeenkii la gaadho qof walbaaba waxa uu galaa xabsigiisa qufulka iyuuna isku xidhaa oo isagaa gacantiisa isku qufula kadibna wuu seexdaa , sida ay sameeyaan ayuunbaan aniguna sameeyaa , markay dadku seexdaan ayaan aniga hurdo iga iman weydaa , waxaan soo xasuustaa wajigaagii quruxda badnaa kadibna waan ooyaa , waxaa kaliya oo inoo dhexeeyay waxa uu ahaa inaan furaha iskaga furo qufulka kadibna aan dhankiina usoo dhaaqo oo aan idin soo gaadho. 